CVO Pretoria-Noord: Meer oor die skool
Tuis • Werfkaart • Aansoek en Keuring • Toelatingsbeleid • Skoolreëls • Skoollied • Skoolwapen • Meer oor • Navrae • Kontak • Geskiedenis • Vakke • Buitemuurs • Galery
Opgedateer: 22 Januarie 2018
Meer oor CVO Pretoria-Noord
(voorheen CVO Magalies)
In die begin van die 90tiger jare het dit al hoe duideliker geword dat Christen-Afrikaners 'n nuwe heenkome vir hul kinders sal moet vind met betrekking tot suiwer Christelik georiënteerde en behoorlike skoolopleiding. Die behoefte het gegroei vir skole waar Christelike ouers hul kinders in hul eie moedertaal, naamlik Afrikaans, kon laat opvoed en leer, binne Christelike normes.
Om daardie rede is daar in Januarie 1995 een van talle Christelike Volkseie skole gestig. Een van daardie skole was CVO Magalies, wat nou die nuwe naam CVO Pretoria-Noord gekry het. Die skool is geleë op die hoek van Daan de Wet Nelrylaan en 7de laan, Hesteapark, Akasia, Pretoria.
CVO Pretoria-Noord bied :
Veilige speelareas vanaf Graad RR
Goed georganiseerde atletiekdae
Skakels met naskoolsentrums en privaat bussie-diens
Die hoofdoel van die skool is die deeglike opvoeding van die kind wat die leerling na 'n volwasse persoonlikheid sal lei. 'n Karaktervolle mens wat God volgens Sy Woord dien.
'n Pragtige, opgeleide volwasse mens wat geskik en bereid is om al die gawes wat hy of sy van Hom ontvang het, voluit uit te leef tot Sy eer. 'n Student wat uitreik na die volwasse lewe om die talente en gawes wat die Here hom of haar geskenk het aan te wend om sy medemens te help en tot uitvoering op alle lewensterreine.
Die pragtige CVO Pretoria-Noord bied baie aan, en u en u gesin kan deel in al die voordele. Kontak die skool om te hoor hoe keuring geskied of lees meer oor die Keuringsproses en vereistes.